BÁTASZÉK Város Önkormányzata Képviselő-testületének

/2019. (.) önkormányzati r e n d e l e t e

**az önkormányzat vagyonáról és a vagyongazdálkodás**

**részletes szabályairól [[1]](#footnote-1)**

Bátaszék Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-ában, Magyarország Alaptörvénye 32. cikk (1) bekezdés e.) pontjában kapott feladatkörében eljárva, a nemzeti vagyonról szóló 2011. évi CXCVI. törvény 3. § (1) bekezdés 6. pontjában, az 5. § (2) bekezdés b.) és c.) pontjában, a 6. § (5) bekezdésében, a 11. § (16) bekezdésében, 13. § (1) bekezdésében, a 18. § (1) bekezdésében kapott felhatalmazás alapján, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság véleményének kikérésével a következőket rendeli el:

**I. fejezet**

**ÁLTALÁNOS RENDELKEZÉSEK**

1. ***A rendelet hatálya***

**1. § (1)**  A rendelet személyi hatálya kiterjed;

1. Bátaszék Város Önkormányzatára (a továbbiakban: önkormányzat),
2. az önkormányzati vagyon kezelőire, használóira (a továbbiakban: vagyonkezelő szerv),
3. az önkormányzat szerveire.

(2) A rendelet tárgyi hatálya a 2. §-ban foglaltak kivételével kiterjed a nemzeti vagyonról szóló 2011. évi CXCVI. törvény (a továbbiakban: Nvtv.) 1. § (2) bekezdés a) – d) és g) pontjaiban foglaltakra.

**2. §** Nem terjed ki a rendelet hatálya;

1. a közbeszerzésekről szóló 2015.évi CXLIII. törvény hatálya alá tartozó pályáztatásokra,
2. az önkormányzat tulajdonában lévő lakások, nem lakás céljára szolgáló helyiségek értékesítésére, bérbeadására, melyek szabályait külön önkormányzati rendelet tartalmazza,
3. az önkormányzati közterületek és az önkormányzati közutak nem közlekedés céljára történő használatára melyek szabályait külön önkormányzati rendelet tartalmazza, valamint
4. az önkormányzat pénzvagyonára, valamint követeléseire és fizetési kötelezettségeire.

***2. A tulajdonosi jogok gyakorlása***

**3. § (1)** A rendelet hatálya alá tartozó vagyon tulajdonosi joggyakorlója Bátaszék Város Önkormányzatának Képviselő-testülete (a továbbiakban: képviselő-testület), míg a vagyonnal kapcsolatos ügyekben a képviselő-testületet a polgármester képviseli.

**(2)** Az önkormányzat vagyonával kapcsolatos - e rendelet 41. § -ának (5) bekezdésében - meghatározott jogok gyakorlását a képviselő-testület:

1. a Bátaszéki Közös Önkormányzati Hivatalra (a továbbiakban: hivatal),
2. a Mikrotérségi Óvoda, Bölcsőde és Konyhára,
3. a Gondozási Központra,
4. a Keresztély Gyula Városi Könyvtárra,
5. a BÁT-KOM 2004. Kft.-re,
6. a Bátaszékért Marketing Nonprofit Kft.-re
7. közszolgáltatási szerződéssel üzemeltetésre átadott gazdasági társaságra, valamint
8. vagyonkezelő szerződéssel illetve üzemeltetési megállapodással állami költségvetési szervre ruházza át.

**(3)** Az önkormányzat törzsvagyonát a (2) bekezdésben felsorolt vagyonkezelő szervek használják. E szervek a számviteli előírások szerint az egy éven túl tartósan használatukba adott ingatlanokat saját vagyonukként tartják nyílván, felelősek a használatukba adott vagyon rendeltetésszerű használatáért, megőrzéséért, a beszámolási és információ szolgáltatási kötelezettség teljesítéséért.

**4. § (1)** Amennyiben az önkormányzat olyan gazdasági társaságot alapít, vagy abba tagként, részvényesként belép, amelynek tevékenysége az önkormányzat ellátási felelősségi körébe tartozik, az önkormányzat, illetve több önkormányzat esetén az önkormányzatok együttes tulajdonosi, vagy szavazati aránya 51 %-nál kevesebb nem lehet.

**(2)** A 3. § (2) bekezdés a)- f) pontjában szereplő vagyonkezelő szervek gazdasági társaságban nem vehetnek részt.

**(3)** Vagyon, vagyonrész, részvény, vállalkozásba történő bevitelére csak előzetes hozamszámítás alapján lehet javaslatot tenni a képviselő-testületnek.

**II. fejezet**

**AZ ÖNKORMÁNYZATI VAGYON**

***1. Az önkormányzati vagyon fogalma***

**5. § (1)** Az önkormányzati vagyon:

1. törzsvagyonból, ezen belül

*aa)* forgalomképtelen törzsvagyonból és

*ab)* korlátozottan forgalomképes törzsvagyonból, valamint

1. forgalomképes üzleti vagyonból áll.

**(2)** A képviselő-testület nemzetgazdasági szempontból kiemelt jelentőségű nemzeti vagyonná nem minősít önkormányzati vagyont.

**(3)** Az önkormányzat forgalomképtelen törzsvagyonát e rendelet *1. melléklete* tartalmazza.

**(4)** Az önkormányzat korlátozottan forgalomképes törzsvagyona:

1. az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. törvényben korlátozottan forgalomképesnek minősített vagyonelemekből, valamint
2. a képviselő-testület által korlátozottan forgalomképes vagyonnak minősített vagyonból áll, mely vagyonelemeket jelen rendelet *2. melléklete* tartalmazza.

**(5)** Az önkormányzati forgalomképes üzleti vagyonát e rendelet *3. melléklete* tartalmazza.

***2. Az önkormányzati vagyon nyilvántartása***

**6. § (1)** Az önkormányzati vagyonhoz tartozó ingatlant az Nvtv., a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), valamint az önkormányzatok tulajdonában lévő ingatlanvagyon-nyilvántartási és adatszolgáltatási rendjéről szóló 147/1992.(XI.6.) Korm. rendelet előírásai szerint kell nyilvántartani.

**(2)** A kataszter és a kataszternapló folyamatos vezetéséről, továbbá az önkormányzat tulajdonába kerülő ingatlanok tulajdonjogának az ingatlan-nyilvántartásba történő bejegyeztetéséről, a kataszterben való átvezetéséről a jegyző gondoskodik, aki egyúttal ellátja az ezzel kapcsolatos adatszolgáltatási tevékenységet is.

**(3)** Az önkormányzati vagyonhoz tartozó ingóságot az Nvtv., a Mötv, és a számvitelről szóló jogszabályok alapján kell nyilvántartani.

***3. Az önkormányzati vagyon hasznosítása***

**7. § (1)** Az önkormányzati vagyon hasznosításának célja az önkormányzat kötelező és önként vállalt feladatainak hatékony és eredményes ellátása.

**(2)** Az önkormányzati vagyon hasznosítása nem veszélyeztetheti az önkormányzat kötelező feladatainak eredményes ellátását.

**(3)** Amennyiben a vagyon hasznosítása nem természetes személy részére történik, hasznosítónak be kell csatolnia a *4. melléklet* szerinti nyilatkozatot.

**8. § (1)** Nettó 10 (tíz) millió Ft értékhatár feletti vagyoni értékű jogot hasznosítani csak pályáztatás útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet, a Nvtv. 11. § (17) – (18) bekezdésében foglalt kivételekkel.

**(2)** A mindenkori költségvetési törvényben meghatározott egyedi bruttó forgalmi érték feletti önkormányzati vagyont hasznosítani csak pályáztatás útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet, a Nvtv. 11. § (17) – (18) bekezdésében foglalt kivételekkel.

**(3)** A pályázati eljárást a III. fejezet 2-12. pontjai alapján kell lefolytatni.

**(4)** Az (1) és (2) bekezdésben szereplő vagyoni érték meghatározásához a hasznosítás időtartama alatt a hasznosításból befolyó ellenszolgáltatás összegét kell figyelembe venni. Határozatlan idejű hasznosítás esetén a havi ellenszolgáltatás negyvennyolcszorosát kell alapul venni.

**9. § (1)** A vagyonkezelő szerv a rábízott korlátozottan forgalomképes vagyont határozott idejű bérbeadás útján - az alapfeladatainak sérelme nélkül - hasznosíthatja. Az ebből származó bevétel az intézményt illeti meg. A az öt évet meghaladó bérbeadáshoz a pénzügyi és gazdasági bizottság előzetes hozzájárulása szükséges.

**(2)** Az (1) bekezdés alapján kötött bérleti szerződés egy példányát meg kell küldeni a hivatalnak.

**4. Önkormányzati vagyon ingyenes vagyonátruházása**

**10. § (1)** Önkormányzati vagyon tulajdonjogát ingyenesen átruházni az Nvtv. 13. § (3) - (11) bekezdése alapján lehet.

**(2)** E szabályokat nem kell alkalmazni a pénzvagyonra, valamint a követelésekre és fizetési kötelezettségekre.

**5. Mezőgazdasági rendeltetésű ingatlanok haszonbérbe adása**

**11. § (1)** A képviselő-testület a mező- és erdőgazdasági földek forgalmáról szóló 2013. évi CXXII. számú törvény (továbbiakban: Földtv.) hatálya alá tartozó területek (továbbiakban: mezőgazdasági földek) és a Földtv. hatálya alá nem tartozó területek haszonbérleti díjait az alábbiakban határozza meg:

1. A bérleti díj az 1 ha térmérték alatti mezőgazdasági földek esetén

aa) vadkáros területen lévő mezőgazdasági földek ***1000 Ft/AK/év***

ab) vadkármentes területen lévő mezőgazdasági földek ***2000 Ft/AK/év***

1. A bérleti díj az 1 ha térmérték alatti Földtv. hatálya alá nem tartozó területek esetén
2. ***Ft/m2/év***
3. A bérleti díj az 1 ha térmértéknél nagyobb

ca) mezőgazdasági földek esetén egyedi elbírálás alapján kerül meghatározásra, de nem lehet kevesebb az a) pontban rögzített díjtételek alapján kiszámított összegnél,

cb) Földtv. hatálya alá nem tartozó területek esetén egyedi elbírálás alapján kerül meghatározásra, de nem lehet kevesebb a b) pontban rögzített díjtételek alapján kiszámított összegnél.

**(2)** A képviselő- testület a mezőgazdasági földek és a Földtv. hatálya alá nem tartozó területek haszonbérletének időtartamát minimum 6 év - maximum 10 év időtartamban határozza meg.

**(3)** A mezőgazdasági földek és a Földtv. hatálya alá nem tartozó területek haszonbérbeadásával a képviselő-testület a polgármestert bízza meg.

**(4)** A mezőgazdasági földek és a Földtv. hatálya alá nem tartozó területek haszonbérleti díjának mérséklésére vagy elengedésére nincs lehetőség.

***6. Felajánlott vagyon elfogadása***

**12. §** Ha ellenértékkel, vagy anélkül ingatlan vagyonról az önkormányzat javára lemondtak (az önkormányzatnak felajánlottak), a vagyont a képviselő- testület akkor fogadhatja el, ha:

a.) az önkormányzat tudja teljesíteni az elfogadott vagyonnal kapcsolatos kötelezettségeket,

b.) az *a)* pont szerinti kötelezettség teljesítése likviditási problémát nem okoz, és nem zavarja az önkormányzati feladatok ellátását.

**7. Önkormányzati vagyon tulajdonjogának átruházása**

**13. § (1)** Önkormányzati vagyon tulajdonjogát átruházni egyedi ajánlat, árverés, vagy pályáztatás útján lehet.

**(2)** A mindenkori költségvetési törvényben meghatározott egyedi bruttó forgalmi érték feletti vagyon tulajdonjogát átruházni – ha törvény kivételt nem tesz- csak pályáztatás útján az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet,

**(3)** Az önkormányzati vagyon elidegenítése esetén a vagyoni érték meghatározásához az önkormányzat ingatlan vagyon kataszternyilvántartásában szereplő vagyoni értéket kell figyelembe venni. A képviselő- testület egyedi döntése alapján forgalmi értékbecslést kell beszerezni.

**(4)** A pályázati eljárást a III. fejezete alapján kell lefolytatni.

**14. § (1)** Amennyiben a vagyon elidegenítése nem természetes személy részére történik, a vevőnek be kell csatolnia a *4. melléklet* szerinti nyilatkozatot.

**(2)** 100.000.- Ft értéket meg nem haladó forgalomképes üzleti vagyon és az 500.000.- Ft értéket meg nem haladó építési telkek értékesítése a pénzügyi és gazdasági bizottság hatáskörébe tartozik. Az elidegenítés megtörténtéről a képviselő-testületet a soron következő ülésén tájékoztatni kell. Az értékesítéskor alkalmazható egységárakat a rendelet *5. melléklete* tartalmazza. A melléklet e) pontjában szereplő díjaktól a képviselő-testület – Kövesd és Lajvér településrészek esetében – egyedi döntéssel eltérhet.

**15. § (1)** A vagyonkezelő szerv a 200.000.- Ft-ot meghaladó értékű ingóság elidegenítését, selejtezését a pénzügyi és gazdasági bizottság előzetes hozzájárulásával végezheti.

**(2)** Amennyiben bármely ingó vagyontárgy átszervezés vagy feladatváltozás miatt válik feleslegessé, annak elidegenítéséről a hivatal gondoskodik. Az így keletkező bevétel az önkormányzat költségvetését illeti meg.

### III. fejezet

**A VAGYONGAZDÁLKODÁSSAL KAPCSOLATOS VERSENYEZTETÉS SZABÁLYAI**

# *1. Árverés*

**16. § (1)** Árveréssel értékesíthető az önkormányzati vagyon abban az esetben, ha a cél kizárólag a lehető legmagasabb vételár elérése, s más szempontot a kiíró nem helyez előtérbe.

**(2)** Az árverést a hivatal hirdetőtábláján, valamint az önkormányzat honlapján meg kell hirdetni. A hirdetményben közzé kell tenni az árverezni kívánt vagyon legfontosabb adatait, kikiáltási árát, árverés helyét, idejét, az árverési előleg letételének helyét, idejét, módját.

**(3)** Az árverésen az vehet részt, aki az árverési előleget a kiírás szerint befizeti.

**(4)** Árveréssel az önkormányzati vagyon tulajdonjogát az szerzi meg, aki a legmagasabb árat adja.

***2. Pályáztatás alapelvei***

**17. § (1)**Az önkormányzati vagyon hasznosításával vagy elidegenítésével kapcsolatos pályázati eljárásban valamennyi ajánlattevő pályázó számára egyenlő esélyt biztosítani kell az ajánlat megtételéhez szükséges információhoz jutás, és a pályázat során alkalmazott versenyfeltételek tekintetében. A pályázat tartalmát úgy kell meghatározni, hogy annak alapján az ajánlattevők megfelelő ajánlatot tehessenek és a szabályszerűen, időben benyújtott pályázati ajánlatok összehasonlíthatók legyenek.

**(2)** A pályázati eljárásban résztvevők számára teljes nyilvánosságot kell biztosítani. A nyilvánosság elve alapján minden ajánlattevőnek joga van a vagyonkezelő szerv által rendelkezésre bocsátott valamennyi információhoz hozzáférni. Ennek keretében a pályázó számára hozzáférhetővé kell tenni minden olyan adatot, amely nem sért üzleti titkot, és amely szükséges ahhoz, hogy a pályázónak lehetősége nyíljon a megalapozott ajánlattételre.

**3. A pályázat típusai**

**18. § (1)** A pályázat nyilvános vagy zártkörű (meghívásos) lehet.

**(2)** A pályázatok elsősorban nyilvánosak. Zártkörű (meghívásos) pályázat akkor írható ki, ha a pályázat tárgyának jellege, jelentősége, valamint annak leghatékonyabb hasznosításával kapcsolatos feladatok megoldása a pályázaton előre meghatározott partnerek részvételét teszi szükségessé.

**(3)** Zártkörű pályázat esetén a meghívásra kerülő pályázókat a képviselő- testület határozza meg.

# *4. A pályázat kiírása, meghirdetése*

**19. § (1)** A nyilvános pályázatot a hivatal hirdetőtábláján, valamint az önkormányzat honlapján kell meghirdetni, a pályázatok benyújtására megállapított határidő kezdő napját megelőzően legalább 5 nappal.

**(2)** Zártkörű (meghívásos) pályázatra a kiírást legalább három – pályázóként számításba vett – személynek (szervnek) kell egyszerre és közvetlenül megküldeni. Ha a felkért személy (szerv) ajánlatot tesz, ahhoz mellékelnie kell:

1. a cégkivonatot,
2. a cég aláírásai címpéldányát,
3. a cég előző évi mérlegkimutatását, továbbá
4. meg kell nézni, hogy szerepel- e a NAV utolsó adóhiányosok, hátralékosok vagy végrehajtási eljárás alatt álló adózók listáján, illetve nem áll e felszámolás alatt.

**20. § (1)** A pályázati eljárás folyamán a vagyonkezelő szerv nem változtathatja meg a pályázati feltételeket, amelyet akár meghirdetés útján, akár személyesen a pályázóval már közölt, kivéve a pályázatok benyújtásának határidejét, melyet megfelelő indokkal, egy alkalommal a (2) bekezdésben foglaltak szerint meghosszabbíthat.

**(2)** A pályázatok benyújtására nyitva álló határidő – indokolt esetben – egy alkalommal legfeljebb 10 nappal meghosszabbítható. Az így meghosszabbított határidőt a kiíró a pályázati kiírással megegyező módon teszi közzé, illetve a zártkörű (meghívásos) pályázatban résztvevőket erről megfelelő időben értesíti.

**21. §** A pályázati felhívásnak tartalmaznia kell:

1. a pályázatot kiíró szerv megnevezését, székhelyét,
2. a pályázat célját, jellegét (nyílt vagy meghívásos),
3. a pályázat tárgyaként az értékesítendő, hasznosítandó vagyon, vagyonrész megnevezését,
4. az ajánlatok benyújtásának helyét, módját és idejét,
5. az ajánlati kötöttség tartamát,
6. a pályázatok elbírálásának szempontjait,
7. pályázati biztosíték esetén annak letételének idejét, módját, visszafizetését,
8. a pályázatra vonatkozó kérdések felvetésének, az esetleges további információszerzés helyének, idejének megjelölését,
9. a részletes pályázati kiírás, vagy információs dokumentáció rendelkezésre bocsátása esetén ezek megtekintésének, átvételének helyét, módját, idejét és költségét, költségviselést, esetleges visszafizetést.

**22. § (1)** A vagyonkezelő szerv az ajánlatok tartalmát a pályázat lezárásáig titkosan kezeli, tartalmukról felvilágosítást sem kívülállóknak, sem a pályázaton résztvevőknek nem adhat.

**(2)** A vagyonkezelő szerv a pályázók egyikének biztosított minden információt, adatot és egyéb szolgáltatást köteles a többi pályázatban résztvevő számára is ugyanolyan módon biztosítani.

**(3)** Ha a vagyonkezelő szerv az ajánlatok elkészítéséhez részletes dokumentációt bocsát rendelkezésre, biztosítani köteles, hogy a pályázat meghirdetésének időpontjában a dokumentáció rendelkezésre álljon. A dokumentáció költségei a pályázókra átháríthatók.

***5. Pályázati biztosíték***

**23. § (1)** A pályázaton való részvétel biztosíték adásához is köthető, melyet vagy a kiíró által a pályázati felhívásban meghatározott időpontig, vagy pedig az ajánlat megküldésével egyidejűleg kell a kiíró rendelkezésére bocsátani.

**(2)** A biztosítékot a pályázati felhívás visszavonása, az ajánlatok érvénytelenségének megállapítása, valamint a pályázatok elbírálása után – a (3) bekezdésben foglalt kivételektől eltekintve – vissza kell adni. A biztosíték kizárólag készpénz lehet. A biztosíték összegét a vagyonkezelő szerv határozza meg, ezt a pályázati felhívásban teszi közzé.

**(3)** Nem jár vissza a biztosíték, ha az ajánlattevő az ajánlati kötöttség időtartama alatt ajánlatát visszavonta, vagy a szerződés megkötése neki felróható vagy a szerződés az ő érdekkörében felmerült más okból hiúsult meg.

***6. Ajánlati kötöttség***

**24. §** Az ajánlattevő a pályázat benyújtására nyitva álló határidő lejártáig bármikor visszavonhatja vagy módosíthatja az ajánlatát, ezt követően azonban - az ajánlati kötöttség életbelépésével - már nem.

***7. A pályázat visszavonása, kizárás a pályázatból***

**25. § (1)** A vagyonkezelő szerv a pályázatot az ajánlatok benyújtására megjelölt időpontig visszavonhatja. Ezt a döntését köteles a pályázati felhívás közzétételére vonatkozó szabályok szerint meghirdetni, illetve zártkörű pályázat esetén erről az ajánlattevőket haladéktalanul írásban értesíteni.

**(2)** A pályázat a vagyonkezelő szerv általi visszavonása esetén – ha a pályázati dokumentáció rendelkezésre bocsátása ellenérték fejében történt – a vagyonkezelő szerv - a dokumentumok visszaszolgáltatása - ellenében köteles a pályázónak az ellenértéket visszafizetni.

**(3)** A pályázati kiírásban vagy a dokumentációban közölt feltételek nem teljesítése, vagy nem megfelelő teljesítése, továbbá az adatszolgáltatási kötelezettség súlyos megszegése a pályázatból történő kizárást vonja maga után.

***8. A pályázati ajánlatok beérkezése, felbontása***

**26. § (1)** Az ajánlatot zárt borítékban kell benyújtani, és fel kell tüntetni az adott pályázatra utaló jelzést.

**(2)** A pályázatra benyújtott ajánlatnak tartalmaznia kell az ajánlattevő részletes nyilatkozatát, különösen:

1. a pályázati felhívásban foglalt feltételekre vonatkozóan,
2. a pályázat tárgyául szolgáló vagyon hasznosításának, vagy elidegenítésének a pályázati felhívásban megjelölt módjáról,
3. a vételár vagy ellenszolgáltatás összegéről.

**(3)** Ha a pályázat biztosítékadási kötelezettséget írt elő, akkor az ajánlat csak akkor érvényes, ha az ajánlattevő igazolja, hogy a kiírásban megjelölt összegű biztosítékot az ott megjelölt formában és módon a vagyonkezelő szerv rendelkezésére bocsátotta.

**27. § (1)** A pályázatok beérkezése során az átvevő az átvétel pontos időpontját rávezeti a pályázatot tartalmazó zárt borítékra, és egyúttal igazolja az átvétel tényét.

**(2)** A pályázatok bontásán a vagyonkezelő szerv képviselője, az ajánlattevők, illetve meghatalmazottjaik lehetnek jelen.

**(3)** Az ajánlattevők meghatalmazottja köteles igazolni képviseleti jogosultságát, illetve annak mértékét.

**28. §** Az ajánlatok nyilvános bontásakor a jelenlevőkkel ismertetni kell az ajánlattevők nevét, székhelyét (lakóhelyét), az ajánlatok lényeges tartalmát azon adatok kivételével, melyek nyilvánosságra hozatalát az ajánlattevő megtiltotta. Az ajánlatok felbontásáról jegyzőkönyvet kell felvenni.

**29. § (1)** A vagyonkezelő szerv képviselője az ajánlatok felbontása után felvilágosítást és hiánypótlást kérhet a pályázóktól annak érdekében, hogy a pályázatok értékelése, illetve összehasonlítása jobban elvégezhető legyen. A kérdéseket, illetve az azokra adott válaszokat jegyzőkönyvben kell szerepeltetni. Ez azonban nem eredményezheti a pályázati ajánlatban megfogalmazott pénzbeli, értékbeli vállalások, lényeges állítások megváltoztatását, csak az értelmezését szolgálhatja.

**(2)** Az ajánlatok értékeléséhez a vagyonkezelő szerv képviselője információkat szerezhet be a pályázók megbízhatóságáról.

***9. A pályázat elbírálása***

**30. § (1)** Ha a kiírás másként nem rendelkezik, az ajánlatokat a felbontástól számított 10 munkanapon belül a hivatal értékeli, melybe a felvilágosítás és a hiánypótlás időtartama nem számít bele.

**(2)** A pályázaton benyújtott ajánlatokat a vagyonkezelő szerv vezetője az értékeléstől számított 30 napon belül, illetve a képviselő-testület 60 napon belül bírálja el.

**(3)** A pályázati ajánlatok közül az összességében legkedvezőbb feltételeket kínáló és egyértelműen megalapozott ajánlat mellett kell dönteni.

**31. §** A hivatal az ajánlatok felbontását követően köteles megállapítani azt, hogy melyek azok az ajánlatok, amelyek érvénytelenek. Azoknak az ajánlattevőknek, akiknek a pályázatát érvénytelenítették, a pályázati eljárás további szakaszában már nem vehetnek részt.

**32. § (1)** A pályázat értékelésében részt vevő személy – akit a polgármester kér fel - nem lehet az ajánlatot benyújtó pályázó:

1. a Polgári Törvénykönyvről szóló 2013. évi V. törvény 8:1.§. (1) bekezdés 1. pontjában meghatározott közeli hozzátartozója,
2. munkaviszony alapján közvetlen felettese vagy beosztottja,
3. szerződéses jogviszony keretében foglalkoztatottja,
4. ha pályázó jogi személy vagy cég, annak tulajdonosa, résztulajdonosa, vezető állású alkalmazottja.

**(2)** Az (1) bekezdésben foglaltakat kell alkalmazni akkor is, ha a pályázat értékelésében résztvevőtől bármely oknál fogva nem várható el az ügy elfogulatlan megítélése.

**(3)** A pályázat értékelésében részt vevő köteles haladéktalanul bejelenteni, ha vele szemben összeférhetetlenségi ok áll fenn, illetve az adott ügyben elfogultnak tekintendő. Összeférhetetlenségi ügyben a vagyonkezelő szerv vezetője dönt.

**33. §** Érvénytelen az ajánlat, ha:

1. olyan ajánlattevő nyújtotta be, aki nem jogosult részt venni a pályázaton,
2. az ajánlatot a kiírásban meghatározott, illetve a szabályszerűen meghosszabbított határidő után nyújtotta be,
3. az ajánlat nem felel meg a pályázati kiírásban, a jogszabályokban, valamint a jelen eljárási rendben foglaltaknak,
4. biztosítékadási kötelezettség esetén a biztosítékot az ajánlattevő nem bocsátotta, vagy nem az előírtaknak megfelelően bocsátotta a kiíró rendelkezésére,
5. amely az ajánlati árat (díjat) nem egyértelműen határozza meg, vagy más ajánlatához, valamely feltételhez köti.

**34. §** Érvényes az az ajánlat, amely mindenben megfelel – azaz mind formai, mind pedig tartalmi követelményeit tekintve – a pályázati kiírásban foglaltaknak.

**35. § (1)** Eredménytelen a pályázati eljárása, ha:

1. a kitűzött időpontig egyetlen ajánlat sem érkezett,
2. a beérkezett ajánlatok egyike sem felelt meg a pályázati felhívás követelményeinek, vagy más, a pályázatra vonatkozó előírásnak,
3. a vagyonkezelő szerv vezetője, vagy a képviselő- testület az eljárást indokolás nélkül eredménytelennek nyilvánítja.

**(2)** A vagyonkezelő szerv az ajánlatokat kizárólag az elbírálásra használhatja fel. Más célú felhasználás esetén az ajánlattevővel külön kell megállapodni.

# *10. A pályázat eredmények közzététele*

**36. § (1)** A vagyonkezelő szerv az ajánlatok elbírálására vonatkozó végső döntését a pályázati kiírásban meghatározott időpontban és módon hirdeti ki. A kihirdetésre – lehetőség szerint – az ajánlattevőket meg kell hívni. A kihirdetésen jelen nem lévő ajánlattevőket a döntésről haladéktalanul írásban értesíteni kell.

**(2)** A vagyonkezelő szerv - zártkörű (meghívásos) pályázat esetén - az ajánlatkérés eredményéről a pályázatban résztvevőket írásban tájékoztatja.

***11. A szerződéskötés***

**37. §** Csak azzal a pályázóval köthető szerződés, aki a pályázat nyertese lett, az önkormányzati vagyon megvásárlása, hasznosítása szempontjából - a kiírásban foglalt értékelési szempontoknak, illetve az önkormányzat tulajdonosi érdekeinek - legmegfelelőbb ajánlatával.

### IV. fejezet

**VAGYONKIMUTATÁS ÉS VAGYONGAZDÁKODÁSI TERV**

**38. § (1)** Az önkormányzat vagyonállapotát vagyonkimutatásban kell kimutatni az éves zárszámadáshoz kapcsolódóan.

**(2)** A vagyonkimutatást adott év december 31-ei fordulónappal kell készíteni.

**(3)** A vagyonkimutatás elkészítéséért a jegyző a felelős.

**39. § (1)** A vagyonkimutatásban az önkormányzati vagyont törzsvagyon, ezen belül forgalomképtelen és korlátozottan forgalomképes törzsvagyon, valamint üzleti vagyon bontásban kell kimutatni.

(2) A vagyonkimutatás szerkezeti, tartalmi követelményeit az államháztartás számviteléről szóló 4/2013. (I. 11.) Korm. rendelet tartalmazza.

**40. § (1)** A képviselő- testület az alakuló ülését követő 6 hónapon belül

1. 2 évre szóló középtávú és
2. 5 évre szóló hosszú távú vagyongazdálkodási tervet készít.

**(2)** A vagyongazdálkodási tervet a polgármester – a hivatal közreműködésével- készíti el és a képviselő-testület határozattal fogadja el.

**(3)** Az önkormányzatnak biztosítania kell a vagyongazdálkodási tervnek, az önkormányzat gazdasági programjának, valamint az éves költségvetési rendeleteknek az összhangját.

**(4)** A vagyongazdálkodási tervet a mindenkori önkormányzati gazdasági program elkészítésekor felül kell vizsgálni.

### VI. fejezet

**VEGYES- ÉS ZÁRÓ RENDELKEZÉSEK**

***1. A vagyongazdálkodással kapcsolatos hatáskörök***

**41. § (1)** A képviselő-testület hatásköre:

1. minősített szavazattal dönt a korlátozottan forgalomképes vagyontárgyak elidegenítése, elcserélése, más önkormányzat részére történő átadása, ingyenes és határidő nélküli használatba adása, megterhelése, gazdasági társaságba, vállalkozásba vagy alapítványba történő bevitele, hitel vagy kötvény fedezetéül történő felhasználása ügyében,
2. az önkormányzat tulajdonában lévő vagyontárgyak hasznosítására, üzemeltetésére, továbbá az önkormányzat tulajdonába kerülő vagyontárgyak létesítésére gazdasági társaságot alapíthat, illetve az önkormányzat vagyonát gazdasági társaságban hasznosíthatja,
3. döntése alapján az önkormányzati feladatok ellátásában nélkülözhetetlen ingatlan vagyonnal vállalkozás folytatható,
4. az önkormányzati vagyon értékesítéséhez szükséges értékbecslés elfogadása,
5. 100.000.- Ft-ot meghaladó értékű egyéb ingatlanvagyon értékesítése, bérbeadása,
6. a feladatok ellátásához nélkülözhető ingatlanok elidegenítése, függetlenül annak értékétől.

**(2)** A polgármester hatásköre:

1. gyakorolja a képviselő-testület nevében, az önkormányzat által alapított gazdasági társaságokban a tulajdonosi jogosítványokat,
2. gyakorolja az önkormányzati vagyont érintő hatósági eljárásban a tulajdonost megillető nyilatkozattételi jogot, továbbá a közigazgatási és bírósági eljárásban az ügyfél jogát,
3. gondoskodik az önkormányzat jogi képviseletének biztosításáról,
4. a mezőgazdasági földek és a Földtv. hatálya alá nem tartozó területek haszonbérbeadása.

**(3)** A pénzügyi és gazdasági bizottság hatásköre:

1. előzetes hozzájárulást ad a vagyonkezelő szerv részére 200.000.- Ft értéket meghaladó értékű ingó vagyontárgy elidegenítéséhez, selejtezéséhez,
2. előzetes hozzájárulást ad a vagyonkezelő szervre bízott forgalomképtelen és korlátozottan forgalomképes vagyon öt évet meghaladó időtartamú bérbeadásához,
3. 100.000.- Ft értéket meg nem haladó önkormányzatiegyéb ingatlanvagyon értékesítése,

**(4)** A jegyző feladata:

1. a kataszter és a kataszternapló folyamatos vezetése, az önkormányzat tulajdonába kerülő ingatlanok tulajdonjogának az ingatlan-nyilvántartásba történő bejegyeztetése, a kataszterben való átvezetése,
2. nyilvántartja az önkormányzat vagyonát,
3. ellátja a kijelölt építési telkek elidegenítésével kapcsolatos hatósági feladatokat,
4. átszervezés, feladatváltozás miatt feleslegessé váló ingó vagyon hasznosítása,
5. a vagyonkimutatás elkészítése.

**(5)** A vagyonkezelő szervek feladata:

1. a rábízott vagyontárgyak birtoklása, használata, hasznainak szedése,
2. a rábízott ingatlanok bérbeadása, ha ez alapfeladataik ellátását nem akadályozza,
3. a feladata ellátásához nélkülözhető ingó vagyontárgyak elidegenítése, egyéb hasznosítása,
4. a rábízott vagyon megőrzése, a törvényes gazdálkodás szabályai szerinti kezelésük, gyarapításuk, továbbá a vagyontárgyak fenntartásával, üzemeltetésével, karbantartásával, felújításával kapcsolatos feladatokat ellátása.

***2. Hatályba léptető rendelkezések***

**42. § (1)** A rendelet 2019. ………. napján lép hatályba, rendelkezéseit a hatálybalépését követően induló pályázati eljárásokra kell alkalmazni.

**(2)** A rendelet hatálybalépésével egyidejűleg az önkormányzat vagyonáról és a vagyongazdálkodás részletes szabályairól szóló 13/2013.(VI. 1.) önkormányzati rendelet hatályát veszti.

***B á t a s z é k* ,** 2019.

**Dr. Bozsolik Róbert Kondriczné dr. Varga Erzsébet**

polgármester  jegyző

A rendelet 2019. ………………… kihirdetve!

Kondriczné dr. Varga Erzsébet

jegyző

*1. melléklet a /2019.(.) önk.-i rendelethez*

**Bátaszék Város Önkormányzata forgalomképtelen vagyontárgyai**

*A mellékletben felsorolt vagyontárgyakat terjedelmük miatt külön cd lemez tartalmazza.2. melléklet a /2019.) önk.-i rendelethez*

**Bátaszék Város Önkormányzata korlátozottan forgalomképes vagyontárgyai**

*A mellékletben felsorolt vagyontárgyakat terjedelmük miatt külön cd lemez tartalmazza.3. melléklet a /2019.(.) önk.-i rendelethez*

**Bátaszék Város Önkormányzata forgalomképes üzleti vagyontárgyai**

*A mellékletben felsorolt vagyontárgyakat terjedelmük miatt külön cd lemez tartalmazza.4. melléklet a /2019..) önk.-i rendelethez*

**NYILATKOZAT**

nemzeti vagyon hasznosítására, vagy tulajdonjogának megszerzésére irányuló szerződés megkötéséhez a nemzeti vagyonról szóló 2011. évi CXCVI. törvény 3.§ (1) bekezdés 1.b) pontja szerinti gazdálkodó szervezetek részére

1. A nyilatkozattételre kötelezett szervezet adatai a cégkivonat és az aláírási címpéldány alapján:

|  |  |
| --- | --- |
| Szervezet neve: |  |
| Székhelye: |  |
| Adóilletősége (ha az nem Magyarország): |  |
| Cégjegyzékszáma: |  |
| Adószáma: |  |
| Statisztikai számjele: |  |
| Cégjegyzésre jogosult képviselő(k) neve: |  |
| Cégjegyzés módja: | ÖNÁLLÓ EGYÜTTES |

*(A 30 napnál nem régebbi cégkivonat és aláírási címpéldány másolatát a nyilatkozattételi jogosultság ellenőrzése céljából kérjük csatolni!)*

1. Alulírott (alulírottak) az 1.) pontban meghatározott szervezet cégjegyzésre jogosult képviselője (képviselői) nyilatkozom (nyilatkozzuk), hogy az általam (általunk) jegyzett **gazdálkodó szervezet** megfelel a következő feltételeknek, ennek alapján a nemzeti vagyonról szóló 2011. évi CXCVI. tv. 3. § (1) bek. 1.b) pontja szerinti átlátható szervezetnek minősül:
   1. a szervezet **tulajdonosi szerkezete**, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott **tényleges tulajdonosa megismerhető**;
   2. a szervezet **nem minősül** a társasági adóról és az osztalékadóról szóló törvény szerint meghatározott **ellenőrzött külföldi társaságnak**;
   3. aszervezetben **közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a-b) pont szerinti feltételek fennállnak**, továbbá ezen gazdálkodó szervezet az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy **olyan államban** **rendelkezik adóilletőséggel**, **amellyel Magyarországnak a kettős adóztatás elkerüléséről szóló egyezménye van**.
2. Kijelentem (kijelentjük), és aláírásommal (aláírásunkkal) igazolom (igazoljuk), hogy a jelen nyilatkozatban foglaltak a valóságnak mindenben megfelelnek. Tudomásul veszem (vesszük), hogy a nemzeti vagyonról szóló 2011. évi CXCVI. törvény. 3 § (2) bekezdésében foglaltak alapján a valótlan tartalmú nyilatkozat alapján kötött szerződés semmis.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás aláírás**TÁJÉKOZTATÁS**

A nemzeti vagyonról szóló 2011. évi CXCVI. törvény **11.§ (10) bekezdése alapján a nemzeti vagyon (állami és önkormányzati vagyon) hasznosítására vonatkozó szerződés csak természetes személlyel, vagy átlátható szervezettel köthető. Ugyanezen törvény 13.§ (2) bekezdése alapján nemzeti vagyon tulajdonjogát átruházni természetes személy vagy átlátható szervezet részére lehet**.

A törvény a 3.§ (1) bekezdés 1.b) és 1.c) pontja határozza meg az átlátható gazdálkodó, és civil szervezetre vonatkozó kritériumokat a következőképpen:

1. **átlátható szervezet**:

„b) **az olyan** belföldi vagy külföldi jogi személy vagy jogi személyiséggel nem rendelkező **gazdálkodó szervezet**, amely megfelel a következő feltételeknek:

ba) – a nyilvánosan működő részvénytársaság kivételével – **tulajdonosi szerkezete**, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott **tényleges tulajdonosa megismerhető**,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy **olyan államban** **rendelkezik adóilletőséggel**, **amellyel Magyarországnak a kettős adóztatás elkerüléséről szóló egyezménye van**,

bc) **nem minősül** a társasági adóról és az osztalékadóról szóló törvény szerint meghatározott **ellenőrzött külföldi társaságnak**,

bd) **a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak**;

c) az a **civil szervezet és a vízitársula**t, amely megfelel a következő feltételeknek:

ca) **vezető tisztségviselői megismerhetők**,

cb) a civil szervezet és a vízitársulat, valamint ezek vezető tisztségviselői **nem átlátható szervezetben nem rendelkeznek 25%-ot meghaladó részesedéssel**,

cc) **székhelye** az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy **olyan államban van, amellyel Magyarországnak a kettős adóztatás elkerüléséről szóló egyezménye van**;”

A törvény 3.§ (2) bekezdés alapján az (1) bekezdés 1. pont b) alpont ba)-bd) alpontjában, valamint c) alpont ca) és cb) alpontjában foglaltakról cégszerűen aláírt okiratban kell nyilatkozni. **A valótlan nyilatkozat alapján kötött szerződés semmis.**

*5. melléklet a/2019.(.) önk.-i rendelethez*

**Forgalomképes üzleti vagyon értékesítésére megállapított egységárak**

1. - a szőlőkateszterbe tartozó mezőgazdasági ***minimum 35000.- Ft/AK***

ingatlan

1. - szántó művelési ágba tartozó ingatlan ***minimum 30000.- Ft/AK***
2. - erdő művelési ágba tartozó ingatlan ***minimum 17000.- Ft/AK***
3. - egyéb mezőgazdasági ingatlan ***minimum 12000.- Ft/AK***
4. - építési telek ***minimum 2000.- Ft/m2***

1. a rendeletet Bátaszék város képviselő-testülete a 2019. március …. ülésén fogadta el [↑](#footnote-ref-1)